Virallinen lehti nro C 308 , 20/11/1995 s. 0037



A4-0226/95 Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi syöväntorjunnan toimintaohjelman hyväksymisestä kansanterveyden alalla (1996 - 2000) (C4-0274/95 - 94/0105(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan (C4-0274/95 - 94/0105(COD)), - ottaa huomioon lausuntonsa ensimmäisessä käsittelyssä ((EYVL C 68, 20.3.1995, s. 17)) komission ehdotuksesta parlamentille ja neuvostolle KOM(94)0083 ((EYVL C 139, 21.5.1994, s. 12)), - ottaa huomioon komission muutetun ehdotuksen KOM(95)0131 ((EYVL C 143, 9.6.1995, s. 16)), - ottaa huomioon Euroopan yhteisön perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0226/95), 1. Muuttaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka se antaa Euroopan yhteisön perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja hyväksymään säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 10 kappale >Alkuperäinen teksti> 10) tämä suunnitelma edistää perustamissopimuksen 129 artiklassa määrättyjen yhteisön tavoitteiden saavuttamista varmistamalla syövän syitä ja sen ehkäisyä koskevan tiedon paremman levittämisen, parantamalla näitä asioita koskevien tietojen vertailukelpoisuutta ja levittämistä sekä kehittämällä täydentäviä toimia, erityisesti terveyskasvatuksessa, >EP:n äänestyksessä hyväksytty teksti> 10) tämä suunnitelma edistää perustamissopimuksen 129 artiklassa määrättyjen yhteisön tavoitteiden saavuttamista varmistamalla syövän syitä ja sen ehkäisyä koskevan tiedon paremman levittämisen, parantamalla näitä asioita koskevien tietojen vertailukelpoisuutta ja levittämistä sekä kehittämällä täydentäviä toimia varsinkin erityisille kohderyhmille, ennen kaikkea lapsille, suunnatussa terveyskasvatuksessa, (Tarkistus 2) Johdanto-osan 10 a kappale (uusi) >EP:n äänestyksessä hyväksytty teksti> 10a) on toteutettava toimenpiteitä, joilla torjutaan sitä, että joukkoviestimissä edistetään tapoja, jotka saattavat aiheuttaa syöpää, esimerkiksi huonoja ravintotottumuksia ja tupakointia, (Tarkistus 3) Johdanto-osan 11 kappale >Alkuperäinen teksti> 11) on tärkeää, että komissio varmistaa tämän suunnitelman toteuttamisen kiinteässä yhteistyössä jäsenvaltioiden kanssa; tämän vuoksi on tarpeen säätää menettelystä, jolla voidaan varmistaa, että jäsenvaltiot osallistuvat kokonaisvaltaisesti suunnitelman toteuttamiseen, >EP:n äänestyksessä hyväksytty teksti> 11) on tärkeää, että komissio varmistaa tämän suunnitelman toteuttamisen kiinteässä yhteistyössä jäsenvaltioiden kanssa, (Tarkistus 4) Johdanto-osan 16 kappale >Alkuperäinen teksti> 16) yhteisön osallistuminen syöväntorjuntaan sisältää kaikki primaarisen, sekundaarisen ja tertiaarisen ennaltaehkäisyn näkökulmat, esimerkiksi sairauden lievittämiseen sekä sen hoidettavuuden ja sairastuneiden elämänlaadun parantamiseen liittyvät näkökohdat, >EP:n äänestyksessä hyväksytty teksti> 16) johdonmukainen syöväntorjuntapolitiikka sisältää kaikki primaarisen, sekundaarisen ja tertiaarisen ennaltaehkäisyn näkökulmat, mukaan lukien diagnostiikan ja hoidon laadunvalvonnassa saatujen kokemusten vaihto ottaen huomioon psykososiaaliset näkökulmat, painottaen erityisesti elämänlaatua, (Tarkistus 5) Johdanto-osan 18 kappale >Alkuperäinen teksti> 18) tämän suunnitelman tavoitteet ja sen täytäntöönpanemiseksi toteutetut toimenpiteet kuuluvat perustamissopimuksen 129 artiklan 1 kohdan kolmannessa alakohdassa tarkoitettuihin terveyden suojelua koskeviin vaatimuksiin ja ovat tällä perusteella osa yhteisön muuta politiikkaa, >EP:n äänestyksessä hyväksytty teksti> 18) tämän suunnitelman tavoitteet ja sen täytäntöönpanemiseksi toteutetut toimenpiteet kuuluvat perustamissopimuksen 129 artiklan 1 kohdan kolmannessa alakohdassa tarkoitettuihin terveyden suojelua koskeviin vaatimuksiin ja ovat tällä perusteella osa yhteisön muuta politiikkaa, erityisesti ympäristöä, työvoiman suojelua, kuluttajasuojaa, ravintoa, maataloutta ja sisämarkkinoita käsittelevää politiikkaa, (Tarkistus 6) 1 artiklan 4 kohta >Alkuperäinen teksti> 4. Toteutettaviin toimiin kuuluvat erityisesti: - yhteisten tavoitteiden asettaminen, - terveyttä koskevien vertailukelpoisten ja yhteensopivien tietojen standardointi ja kerääminen, - kokemusten ja ammattitaitoisen henkilöstön vaihtoa koskevat ohjelmat ja tehokkaimpien käytäntöjen levitysohjelmat, - tietoverkkojen perustaminen, - tutkimusten toteuttaminen eurooppalaisella tasolla ja niiden tulosten levittäminen, - ohjelmien ja kokeiluhankkeiden toteuttaminen, - kertomusten laadinta, erityisesti toteutettujen toimenpiteiden valvonta. >EP:n äänestyksessä hyväksytty teksti> Poistetaan. (Tarkistus 7) 1 a artikla (uusi) >EP:n äänestyksessä hyväksytty teksti> 1 a artikla Tärkein tavoite on luoda yhteistyöverkko komission ja kansallisten komiteoiden välille, jotta yhteisön toiminta toimisi alkuunpanevana voimana jäsenvaltioiden syöväntorjuntaan liittyvässä toiminnassa, (Tarkistus 8) 2 artiklan 1 kohta >Alkuperäinen teksti> 1. Komissio varmistaa liitteessä olevien toimien toteuttamisen 5 artiklassa määrätyn menettelyn mukaisesti kiinteässä yhteistyössä jäsenvaltioiden kanssa. >EP:n äänestyksessä hyväksytty teksti> 1. Komissio varmistaa toimintasuunnitelman toteuttamisen kiinteässä yhteistyössä jäsenvaltioiden, kansallisten koordinointikomiteoiden ja syöväntorjuntaa harjoittavien laitosten ja järjestöjen kanssa seuraavilla aloilla. I. Eurooppalaisen syöpärekisteriverkon kehittäminen ja lujittaminen ja ennaltaehkäisyyn keskittyvien epidemiologisten tutkimusten tukeminen. II. Tiedotus ja terveyskasvatus. III. Terveydenhoitohenkilöstön kouluttaminen syövän ehkäisyssä. IV. Syövän varhainen toteaminen ja seulonta. V. Diagnostiikan ja hoidon laadunvalvonnassa saatujen kokemusten vaihto erityisesti oireita lievittävä hoito, syöväntutkimuksen painopistealueiden määrittelypyrkimykset ja perustutkimuksen tulosten siirtäminen kliinisiin kokeisiin. Näiden alueiden erityiset toimet esitetään liitteessä. (Tarkistus 9) 2 artiklan 1 a kohta (uusi) >EP:n äänestyksessä hyväksytty teksti> Komissio toimii yhteistyössä korkean tason asiantuntijakomitean kanssa, johon kuuluu jäsenvaltioiden nimeämiä alalla ansioituneita henkilöitä. Komitea toimii komission neuvonantajana syövän ehkäisyyn, sairauden seurantaan ja oireita lievittävään hoitoon liittyvissä tieteellisissä, teknisissä ja psykososiaalisissa kysymyksissä. (Tarkistus 10) 2 artiklan 3 kohta >Alkuperäinen teksti> 3. Jäsenvaltioita kehotetaan toteuttamaan tarpeellisiksi katsomansa toimenpiteet tämän suunnitelman toteuttamisen yhteensovittamiseksi ja järjestämiseksi kansallisella tasolla. >EP:n äänestyksessä hyväksytty teksti> 3. Jäsenvaltioita kehotetaan toteuttamaan toimenpiteet tämän suunnitelman toteuttamiseksi kansallisella tasolla. (Tarkistus 11) 3 artiklan 1 kohta >Alkuperäinen teksti> 1. Rahoituspuitteet tämän suunnitelman toteuttamiseksi 1 artiklassa tarkoitetuksi kaudeksi vahvistetaan 59 miljoonaksi ecuksi. >EP:n äänestyksessä hyväksytty teksti> 1. Rahoituspuitteet tämän suunnitelman toteuttamiseksi 1 artiklassa tarkoitetuksi kaudeksi vahvistetaan 64 miljoonaksi ecuksi. (Tarkistus 12) 4 artikla >Alkuperäinen teksti> Komissio ja jäsenvaltiot huolehtivat siitä, että tämän suunnitelman puitteissa toteutettavat toimet ja muut merkitykselliset ohjelmat ja aloitteet, mukaan luettuna tutkimusta koskevaan yhteisön puiteohjelmaan kuuluva biolääketieteen ja terveyden alan tutkimusohjelma sekä ohjelmat, joilla perustetaan yhtenäinen tietoverkko (tietotekniikka yleishyödyllisillä aloilla), ovat keskenään johdonmukaisia ja toisiaan täydentäviä. >EP:n äänestyksessä hyväksytty teksti> Komissio huolehtii siitä, että tämän suunnitelman osalta toteutettavat toimet ja muut merkitykselliset ohjelmat ja aloitteet, mukaan luettuna tutkimusta koskevaan yhteisön puiteohjelmaan kuuluva biolääketieteen ja terveyden alan tutkimusohjelma sekä ohjelmat, joilla perustetaan yhtenäinen tietoverkko (tietotekniikka yleishyödyllisillä aloilla), ovat keskenään johdonmukaisia ja toisiaan täydentäviä. (Tarkistus 13) 5 artiklan 2 kohdan b alakohta a (uusi) >EP:n äänestyksessä hyväksytty teksti> b) a ohjelman perushallintomenettelytapojen yksinkertaistamista ja kehittämistä; nämä menettelytavat julkistetaan asianmukaisesti. (Tarkistus 14) 5 artiklan 2 kohdan c alakohta >Alkuperäinen teksti> c) tähän suunnitelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista, >EP:n äänestyksessä hyväksytty teksti> c) tähän suunnitelmaan kuuluvien hankkeiden valintaa koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista, (Tarkistus 15) 5 artiklan 4 kohdan johtolause >Alkuperäinen teksti> 4. Komission edustaja ilmoittaa komitealle säännöllisesti: >EP:n äänestyksessä hyväksytty teksti> 4. Komission edustaja ilmoittaa komitealle ja Euroopan parlamentin toimivaltaiselle valiokunnalle säännöllisesti: (Tarkistus 16) 5 a artikla (uusi) >EP:n äänestyksessä hyväksytty teksti> 5 a artikla Komissio haluaa saada aikaan todellista yhteistyötä monikansallisten työryhmien välillä kilpailun ja yhdentymisen hengessä. Kun konkreettinen hanke on hyväksytty, muille työryhmille annetaan mahdollisuus liittyä siihen mukaan. (Tarkistus 17) Liite, B osan 8 a kohta (uusi) >EP:n äänestyksessä hyväksytty teksti> 8a. Käynnistetään joukkoviestimissä kokeiluhanke, jossa on mukana «passiivista tupakointia vastustavia eurooppalaisia vaikuttajia» eli poliittisia johtajia, kansalaisryhmiä ja tiede- ja taidemaailman merkkihenkilöitä, jotka sitoutuvat olemaan polttamatta julkisesti. (Tarkistus 18) Liite, B osan 9 kohta >Alkuperäinen teksti> 9. Valitaan jäsenvaltioiden tehokkaimmat tupakoinninvähentämismenetelmät, levitetään laajemmalle ja arvioidaan niiden vaikutuksia sellaisten kokeiluhankkeiden yhteydessä, joilla toteutetaan näitä menetelmiä terveydenhoitohenkilöstön kanssa. Jatketaan vaarallisten aineiden ja valmisteiden luokittelua pakkaamisen ja etiketöinnin parantamiseksi. >EP:n äänestyksessä hyväksytty teksti> 9. Euroopan tasolla valitaan jäsenvaltioiden tehokkaimmat keinot tupakoinnista vieroittamiseksi, levitetään laajemmalle ja arvioidaan niiden vaikutuksia sellaisten kokeiluhankkeiden yhteydessä, joilla toteutetaan näitä menetelmiä terveydenhoitohenkilöstön kanssa. Jatketaan vaarallisten aineiden ja valmisteiden luokittelua pakkaamisen ja etiketöinnin parantamiseksi. (Tarkistus 19) Liite, B osan 10 kohta >Alkuperäinen teksti> 10. Edistetään yhdistettyjen terveyskasvatusohjelmien laatimista ja toteuttamista eri yhteyksissä korostamalla erityisesti syövän ennaltaehkäisyä. Määritellään ja toteutetaan syövän ennaltaehkäisyyn pyrkiviä, erityisille kohderyhmille suunnattuja täydennyshankkeita eri yhteyksissä. >EP:n äänestyksessä hyväksytty teksti> 10. Edistetään yhdistettyjen terveyskasvatusohjelmien laatimista ja toteuttamista eri elämäntilanteissa korostamalla erityisesti syövän ennaltaehkäisyä. Määritellään ja toteutetaan syövän ennaltaehkäisyyn pyrkiviä, erityisille kohderyhmille (kaupunkisuunnittelijoille, ympäristöasiantuntijoille, arkkitehdeille, röntgenlääkäreille) suunnattuja täydennyshankkeita eri yhteyksissä. >Alkuperäinen teksti> Arvioidaan terveyskasvatusta koskevia nuorille suunnattuja aloitteita antamalla ensisijainen asema yksilön vastuulle omasta terveydestään, tupakoinnin sekä alkoholin liiallisen kulutuksen ehkäisemiselle, terveellisen ruokavalion edistämiselle, erityisesti hedelmien ja vihannesten syömiselle ja tiedotusvälineiden terveellistä ruokavaliota edistäville kampanjoille sekä ihmisten tietoiseksi tekemiselle niistä vaaroista, joita voi aiheutua ihon liiallisesta altistumisesta ultraviolettisäteilylle. >EP:n äänestyksessä hyväksytty teksti> Arvioidaan yhteisön kokeiluhankeverkoissa nuorille suunnattuja aloitteita antamalla ensisijainen asema yksilön vastuulle omasta terveydestään, tupakoinnin sekä alkoholin liiallisen kulutuksen ehkäisemiselle, terveellisen ruokavalion edistämiselle, erityisesti hedelmien ja vihannesten lisääntyneelle syömiselle ja tiedotusvälineiden terveellistä ruokavaliota edistäville kampanjoille sekä niille vaaroille, joita voi aiheutua ihon liiallisesta altistumisesta ultraviolettisäteilylle.